Iċ-ċpar u t-tinġis tal-arja qed joħolqu problemi ambjentali fiċ-Ċina. Iżda belt fin-naħa ta' fuq tal-pajjiż hi deċiża tiġġieled kontra l-arja maħmuġa, u biex tagħmel dan mhi tuża xejn għajr ilma tal-vit użat u mhux mormi. Dan l-aħħar, residenti f'Lanzhou, il-kapitali tal-provinċja Chinas Gansu, sabu li żewġ sprayers ġganteski twaqqfu fil-Pjazza Dongfanghong, fejn qed jinbena stazzjon taħt l-art għall-ferrovija Metro Line 1. Iż-żewġ sprayers long-range huma kapaċi jtajru l-ilma tal-vit biex jeqred it-trab u ċ-ċpar f'firxa ta' 600 metru u naqqsu t-tinġis tal-arja. Martyn Chipperfield, Professur tal-Kimika Atmosferika fl-Università ta' Leeds, qal li bħal bosta bliet oħra Ċiniżi, Lanzhou għandha problema kbira ta' ċpar. Permezz tal-kanuni li jisparaw l-ilma b'qawwa enormi, l-istess ilma jitla' hu wkoll bħal ċpar fin, jaqbad mal-partikoli tat-tinġis, jagħmilhom ikbar milli jkunu u jaqgħu fid-dinja minħabba l-gravità. It-tinġis fiċ-Ċina ġieli kien tant qawwi li l-ajruplani ma jkunux jistgħu jtiru, it-toroq jingħalqu u jintlaqat in-numru ta' turisti li jkunu se jżuru l-pajjiż. Issa jrid jinstab jekk dawn il-kanuni tal-ilma jistgħux iservu bħala soluzzjoni fit-tul fiċ-Ċina kollha.
Kanuni tal-ilma għal kontra ċ-ċpar